OpenLLM-France/wikimedia huggingface dataset:
# Örn Clausen

Örn Clausen (Reykjavík, 8 de novembre de 1928 - Reykjavík, 12 de desembre de 2008) fou un atleta islandès, especialista en el decatló, que va competir en els anys posteriors a la fi de la Segona Guerra Mundial. Era germà bessó del també esportista Haukur Clausen.
El 1948 va prendre part en els Jocs Olímpics d'Estiu de Londres, on disputà dues proves del programa d'atletisme. Fou dotzè en la prova del decatló, mentre en la dels 100 metres quedà eliminat en sèries.
En el seu palmarès destaca una medalla de plata en la prova del decatló al Campionat d'Europa d'atletisme de 1950, rere Ignace Heinrich. Durant la seva carrera esportiva aconseguí el rècord nacional del decatló i els 110, 200 i 400 metres tanques.
El 1953 es llicencià en dret per la Universitat d'Islàndia i el 1957 obrí el seu propi gabinet d'advocats. Va exercir la seva carrera jurídica fins al 2007.

## Millors marques

* 110 metres tanques: 14,7" (1951)
* 400 metres tanques: 54,7" (1951)
* Decatló. 7.453 punts (1951)

## Referències

* ↑ «Örn Clausen Olympic Results». sports-reference.com. Arxivat de l'original el 18 d'abril 2020. [Consulta: 14 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d'octubre 2020. [Consulta: 13 maig 2020].
* ↑ Athletics 2009. Cheltenham: SportsBooks, 2009, p. 101. ISBN 978-1-899807-78-9.
* ↑ «Örn Clausen hæstaréttarlögmaður látinn» (en islandès). [Consulta: 14 maig 2020].
* ↑ «Track and Field Statistics». [Consulta: 14 maig 2020].
# Annemieke Fokke

Annemieke Fokke (Heemstede, 4 de novembre de 1967), de casada Wilbrenninck, és una jugadora d'hoquei sobre herba neerlandesa, ja retirada, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on guanyà la medalla d'or en la competició d'hoquei sobre herba. Quatre anys més tard, als Jocs de Barcelona, fou sisena en la mateixa competició. En el seu palmarès també destaquen una medalla d'or a la Copa del món d'hoquei sobre herba, una d'or i una de bronze al Champions Trophy i una d'or al Campionat d'Europa. Durant la seva carrera disputà 83 partits amb la selecció neerlandesa.

## Referències

* ↑ «Annemieke Fokke Olympic Results». sports-reference.com. Arxivat de l'original el 18 d'abril 2020. [Consulta: 8 abril 2020].
* ↑ «Annemieke Wilbrenninck-Fokke» (en neerlandès). Dutch Hockey Federation. Arxivat de l'original el 2007-01-13.
# Serra dels Ermitanets

La Serra dels Ermitanets és una serra situada al municipi del Pont de Vilomara i Rocafort, a la comarca catalana del Bages, amb una elevació màxima de 502 metres.
El juliol de 2022 va patir un incendi.

## Referències

* ↑ «L'incendi al Pont de Vilomara ja ha cremat 95 hectàrees, però té un potencial d'entre 1.000 i 1.500». [Consulta: 17 juliol 2022].
* ↑ «https://twitter.com/bomberscat/status/1548645881242689536». [Consulta: 17 juliol 2022].
# Gesellschaft mit beschränkter Haftung

Gesellschaft mit beschränkter Haftung (en alemany), traduït literalment com a «societat amb responsabilitat limitada»), també coneguda amb les sigles GmbH, és una forma de societat de responsabilitat limitada al dret mercantil alemany des de 1892, aplicada posteriorment en altres països de l'Europa Central com Àustria el 1906 o Suïssa.

## Nom d'una GmbH

A Alemanya, aquest tipus d'entitat es regeix per una llei Federal anomenada GmbH-Gesetz o GmbHG ("llei GmbH"). La llei requereix que la designació de cada GmbH inclogui les paraules Gesellschaft mit beschränkter Haftung o «qualsevol altra abreviatura que sigui generalment comprensible». A la pràctica, per conveniència, l'elecció més comuna és una abreviatura, en general «GmbH». Aquesta última, amb punts o sense, es posa després del nom de la societat, com en el cas de «Messe Frankfurt GmbH». Si el nom de l'empresa ja inclou la paraula Gesellschaft («companyia»), l'abreviatura perd la «G» corresponent, per exemple Theaterservicegesellschaft mbH.
També hi ha «GesmbH» a Àustria i fins i tot es pot veure «gGmbH» -on la primera «g» significa gemeinnützige («Fundació d'utilitat pública»).

## Referències

* ↑ Gesetz betreffend die GmbH, § 4:Die Firma der Gesellschaft muß [...] die Bezeichnung "Gesellschaft mit beschränkter Haftung" oder eine allgemein verständliche Abkürzung dieser Bezeichnung enthalten.. Llei de les GmbH: El nom de la societat ha de contenir la denominació Gesellschaft mit beschränkter Haftung o una abreukatura d'aquesta denominació comprensible per tots.
# Victor Johnson

Victor Louis Johnson (Aston Manor, Warwickshire, 10 de maig de 1883 - Sutton Coldfield, 23 de juny de 1951) va ser un ciclista anglès. Es dedicà al ciclisme en pista i va córrer als Jocs Olímpics de Londres de 1908.
Va guanyar la medalla d'or a la prova de 660 iardes. També va prendre part a la prova de l'esprint, arribant a la final, però en superar el temps establert per l'organització la classificació quedà deserta i no s'entregaren medalles.

## Palmarès

* 1908
** Medalla d'or als Jocs Olímpics de Londres en la prova de 660 iardes
** Campió de Món en velocitat individual amateur

## Referències

* ↑ www.times-olympics.co.uk Arxivat 2011-06-29 at Archive.is (anglès)

## Enllaços externs

* Fitxa de Victor Johnson a sitiodeciclismo.net
# Obelisc de Senusret I

L'obelisc de Senusret I fou un monument consistent en un obelisc dedicat al faraó Senusret I (Dinastia XII). Originalment fou construït a un lloc anomenat Abgig, a pocs quilòmetres de Cocodrilòpolis i fou trobat al segle xviii en dues peces. Reconstruït, fou instal·lat al centre de la ciutat d'el Faium a una plaça a l'entrada nord. És l'únic obelisc egipci arrodonit a la punta superior; antigament tenia una estàtua daurada de Ra. La seva altura és de 13 metres.
# Dibyendu Barua

Dibyendu Barua (en telugu: దివ్యేందు బారువా); (Calcuta, Bengala Occidental, 27 d'octubre de 1966), és un jugador d'escacs indi, que té el títol de Gran Mestre des de 1991.
A la llista d'Elo de la FIDE de l'agost de 2020, hi tenia un Elo de 2393 punts, cosa que en feia el jugador número 95 de l'Índia. El seu màxim Elo va ser de 2561 punts, a la llista de juliol de 2003 (posició 220 al rànquing mundial).

## Resultats destacats en competició

Barua ha estat el segon jugador d'escacs de l'Índia en esdevenir GM, rere Viswanathan Anand. El 1978, quan tenia només 12 anys, va ser el participant més jove en el Campionat de l'Índia absolut.
El 1982 va vèncer a Londres el llavors número 2 mundial Víktor Kortxnoi. El 1983, va guanyar el seu primer campionat nacional, un èxit que repetiria més tard els anys 1998 i 2001.
El 2000 va participar en el Campionat del món de la FIDE per sistema K.O. jugat a Nova Delhi, tot i que fou ràpidament eliminat a la primera ronda, per Ievgueni Vladímirov per 2:0.

## Notes i referències

* ↑ «Nota biogràfica de Dibyendu Barua» (en anglès). Chessgames.com. [Consulta: 27 abril 2011].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 23 agost 2020].
* ↑ Posició al rànquing mundial i evolució Elo de Dibyendu Barua «benoni.de» (en alemany). Arxivat de l'original el 2013-12-03. [Consulta: 27 abril 2011].
* ↑ «FIDE World Chess Championship 2000» (en anglès). [Consulta: 27 abril 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 27 abril 2011].
# Josep Maria Vallès

Josep Maria Vallès és el nom dels següents personatges:
* Josep Maria Vallès i Casadevall (1940), advocat i polític català
* Josep Maria Vallès i Ribot (1849-1911), polític català
* Josep Maria Vallès i Agramunt (compositor català)
* Josep Maria Vallès i Torner (1947), autor de còmics
* Josep Maria Vallès i Navarro (1967), polític català
# Annette Rogers

Annette Rogers (Chicago, 22 d'octubre de 1913 - Des Plaines, 8 de novembre de 2006) va ser una atleta estatunidenca, especialista en la prova de 4×100 metres relleus en què va arribar a ser doble campiona olímpica.

## Carrera esportiva

En els jocs olímpics de Los Ángeles de 1932 va guanyar la medalla d'or en els 4x100 metres relleus amb un temps de 48.4 segons, arribant a la meta per davant del Canadà (que van ser plata) i Regne Unit (bronze), sent les seves companyes d'equip: Evelyn Furtsch, Mary Carew i Wilhelmina von Bremen.
Quatre anys després, en els jocs olímpics de Berlín de 1936 Rogers va guanyar la medalla d'or en la mateixa prova, amb una marca de 46.9 segons, arribant per davant del Regne Unit (plata) i Canadà (bronze), sent les seves companyes d'equip: Harriet Bland, Betty Robinson i Helen Stephens.

## Referències

* ↑ «Annette Rogers». [Consulta: 14 desembre 2017].
* ↑ «Annette Rogers Olympic Results». sports-reference.com. Arxivat de l'original el 18 d'abril 2020. [Consulta: 7 febrer 2019].
# L'Escarnosa

L'Escarnosa és una muntanya de 116 metres que es troba al municipi de Calafell, a la comarca del Baix Penedès.
# Gillichthys seta

Gillichthys seta és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima subtropical i demersal.

## Distribució geogràfica

Es troba al Pacífic oriental central: Puerto Refugio (Illa Ángel de la Guarda, el Golf de Califòrnia).

## Observacions

És inofensiu per als humans.

## Referències

* ↑ Cooper J. G., 1864. On new genera and species of Californian fishes--Núm. III. Proc. Calif. Acad. Sci. (Ser. 1) v. 3 (sigs. 7-8). 108-114.
* ↑ BioLib (anglès)
* 1 2 3 FishBase (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Bartley, D.M. (comp./ed.), 2006. Introduced species in fisheries and aquaculture: information for responsible use and control (CD-ROM). Roma, FAO.
* Chen, T.R. i A.W. Ebeling, 1971. Chromosomes of the gobi fishes in the genus Gilichtys. Copeia 1971:171-174.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Martin, K.L.M. i C.R. Bridges, 1999. Respiration in water and air. p. 54-78. A: M.H. Horn, K.L.M. Martin i M.A. Chotkowski (eds.) Intertidal fishes. Life in two worlds. Academic Press. 399 p.
* McCosker, J.E. i R.F. Nigrelli, 1971. New records of lymphocystis disease in four eastern pacific fish species. J. Fish. Res. Board Can. 28:1809-1810.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.
# Harold Kitching

Harold Edward Kitching (Great Ayton, Yorkshire, 31 d'agost de 1885 – Great Ayton, 18 d'agost de 1980) va ser un remer anglès que va competir a començaments del segle XX i posteriorment fou high sheriff de Durham.
Kitching nasqué a Great Ayton, i estudià a la Universitat de Cambridge, on remà amb l'equip de la universitat en la Regata Oxford-Cambridge de 1908 i 1909. El 1908 disputà els Jocs Olímpics de Londres, on guanyà la medalla de bronze en la prova del vuit amb timoner del programa de rem.
Durant la Primera Guerra Mundial va servir com a segon tinent del 5è batalló de la Durham Light Infantry. Posteriorment fou ascendit a tinent coronel, va rebre la MBE i el 1941 fou nomenat high sheriff de Durham in 1941. Fou president de la Stokesley Agricultural Society.

## Referències

* ↑ «Harold Kitching Olympic Results». sports-reference.com. Arxivat de l'original el 24 d’octubre 2012. [Consulta: 25 desembre 2015].
* ↑ «The London Gazette, 9 October, 1914». Arxivat de l'original el 2012-06-09. [Consulta: 25 desembre 2015].
* ↑ The London Gazette: no. 35119. p. 1802. 28 març 1941. Consulta: 15 febrer 2008.
* ↑ «Now & Then Stokesley chairmen clash over Crow Wood». Arxivat de l'original el 2011-09-28. [Consulta: 25 desembre 2015].
# Antef

Antef és el primer monarca de Tebes del primer període intermedi del qual se'n té notícia. Se l'anomena Antef, fill d'Ikui, i tenia el títol de nomarca i príncep hereditari.
S'ha trobat una estela a Dra Abu al-Naga que l'esmenta com "l'hereditari príncep i nomarca del gran senyor del nomós de Tebes, Inyotefi (Antef)". El títol de príncep fa suposar que era membre de l'antiga reial família de faraons memfites, però no se sap de qui podria ser descendent a causa de la confusió cronològica de tota l'època. Tampoc se sap segur si els següents nomarques i reis foren descendents seus, però se suposa pels títols i per la repetició dels noms (Antef fou un nom característic de la dinastia XI).
El seu successor fou Mentuhotep, probablement fill seu. El seu nom està transcrit també com a Anjotef, Antouf, Antoufi, Intefa i Inyotef.
# Zhang Weihong

Zhang Weihong (31 de gener de 1963) fou una jugadora d'handbol xinesa que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de bronze en la competició d'handbol. Quatre anys més tard, als Jocs de Seül, fou sisena en la mateixa competició.

## Referències

* ↑ «Zhang Weihong Olympic Results». sports-reference.com. Arxivat de l'original el 17 de desembre 2012. [Consulta: 2 agost 2019].
# Anton Perwein

Anton Perwein (Viena, 10 de novembre de 1911 - 14 de desembre de 1981) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol. El febrer de 1938 fou membre de l'equip austríac que guanyà la medalla de plata en el primer campionat del món d'handbol.

## Referències

* ↑ «Anton Perwein Olympic Results». sports-reference.com. Arxivat de l'original el 16 de desembre 2012. [Consulta: 13 desembre 2018].
* ↑ Men Handball 7 I World Championship 1938 Berlin (GER) 05.02-06.02 - 2x15 min. Champion Germany a todor66.com
# George Nevinson

George Wilfred Nevinson (Wigan, Gran Manchester, 3 d'octubre de 1882 – Lancaster, Lancashire, 13 de març de 1963) va ser un waterpolista anglès que va competir a principis del segle xx. El 1908 va guanyar la medalla d'or en la competició de waterpolo dels Jocs Olímpics de Londres.

## Referències

* ↑ «George Nevinson Olympic Results». sports-reference.com. Arxivat de l'original el 16 de desembre 2012. [Consulta: 21 novembre 2015].
# Antef II

Antef II fou nomarca de Tebes i rei de l'Alt Egipte de la dinastia XI. El seu nom d'Horus fou Wahankh que vol dir "Fort a la vida". El seu nom Sa Ra fou Intef o Antef, també Saraintef o Saraintefaa. Fou fill de Mentuhotep i de Neferu.
El papir de Torí dona a aquest rei una regnat de 49 anys. Els reis d'Heracleòpolis van tractar de recuperar els nomós perduts al sud però Antef II els va poder rebutjar i va arribar amb el seu exèrcit fins a Abidos, mentre pel sud va arribar a la primera cascada del Nil i Assuan, el tradicional límit meridional.
Va morir i fou enterrat en una tomba propera a la del seu germà a Dra Abu al-Naga. A la seva tomba es va trobar una estela de pedra amb relleus dels gossos preferits del rei dels quals es conserven els noms libis: Behekay (en egipci Mahedj), que vol dir gasela; abaqer (sense traducció egípcia) que vol dir llebrer; i Pehetez (en egipci Kemu) que vol dir "negret". Són probablement els gossos amb nom conegut més antics de la història. El pati obert té una 150 m i al final i a dreta i esquerra hi ha unes 20 petites tombes, una d'elles la del rei; el disseny d'aquesta tomba, però molt més elaborat, fou utilitzat després pel gran temple de Mentuhotep a Deir al-Bahri.
El va succeir el seu fill Antef III.
# George Healis

George Healis (anglès: George Albert Healis) (Filadèlfia, 3 de juny de 1906 - Fort Lauderdale, 6 de desembre de 1990) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del quatre sense timoner del programa de rem. Formant equip amb Charles Karle, William Miller i Ernest Bayer guanyà la medalla de plata.

## Referències

* ↑ «George Healis Olympic Results». sports-reference.com. Arxivat de l'original el 17 de desembre 2012. [Consulta: 5 agost 2018].
# David Saldoni i de Tena

David Saldoni i de Tena (Sallent, 21 de desembre de 1976) és un polític català. Va ser alcalde de Sallent de 2011 a 2019, i actualment és Diputat al Parlament de Catalunya i secretari general per la implementació i coordinació del món local de Junts per Catalunya.

## Biografia

Llicenciat en Administració i Direcció d'Empreses per la Universitat de Barcelona, té un postgrau en Lideratge i Política Local per la Universitat Autònoma de Barcelona. Del 2000 al 2004 va ser el secretari d'organització de la Joventut Nacionalista de Catalunya. El 1999 va entrar a l'Ajuntament de Sallent com a regidor. De cara a les eleccions generals espanyoles de 2015 va ser el vuitè candidat de la llista de Democràcia i Llibertat per al Congrés dels Diputats.
El 20 de gener de 2018 Saldoni rellevà Miquel Buch i Moya com a president de l'Associació Catalana de Municipis i Comarques, càrrec que exercí fins al 20 de setembre de 2019.
Entre el desembre de 2019 i el juliol del 2021 va ser Director General de Transport i Mobilitat de la Generalitat de Catalunya.
El 2024 es presentà a les eleccions al Parlament de Catalunya com a 14è a la llista per Barcelona de Junts per Catalunya.

## Referències

* ↑ Angla, Mònica «El 1999 vaig entrar a l'Ajuntament de Sallent». Regió 7 [Sallent], 14-06-2015 [Consulta: 28 desembre 2015].
* ↑ March, Oriol «La refundació de CDC passa pels alcaldes». Ara, 27-12-2015 [Consulta: 28 desembre 2015].
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].
* ↑ «Alcaldia». Ajuntament de Sallent. Arxivat de l'original el 5 de gener 2016. [Consulta: 28 desembre 2015].
* ↑ Pujol, Anna. «L'alcalde sallentí David Saldoni és candidat a Madrid». Ona Bages, 23-11-2015. [Consulta: 28 desembre 2015].
* ↑ Pujol, Anna. «Saldoni pren les regnes de l'ACM i es compromet a esborrar el 155 als municipis». Nació Digital, 20-01-2018. Arxivat de l'original el 21 de gener 2018. [Consulta: 20 gener 2018].
* ↑ Regió7. «David Saldoni deixa la presidència de l'Associació Catalana de Municipis». [Consulta: 26 setembre 2019].
* ↑ «Llista de Junts i Puigdemont per a les eleccions a Catalunya 2024». Vilaweb, 05-04-2024. [Consulta: 6 abril 2024].
# Antonina Rijova

Antonina Alekseievna Rijova (en rus Антонина Алексеевна Рыжова; Moscou, 5 de juliol de 1934 - 1 de maig de 2020) va ser una jugadora de voleibol soviètica que va competir durant la dècada de 1950 i 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol.
En el seu palmarès també destaquen dues medalles d'or al Campionat del Món de voleibol, el 1956 i 1960, i una de plata, el 1962. Al Campionat d'Europa, guanyà la medalla d'or el 1958 i 1963, i la de plata el 1955.
A nivell de clubs jugà al Lokomotiv/Metrostroy (1962), CSKA (1963-1969) i Dinamo de Moscou (1970-1971). Guanyà 9 vegades la lliga soviètica i tres edicions de la Copa d'Europa. En retirar-se passà a exercir d'entrenadora.

## Referències

* ↑ «Antonina Ryzhova Olympic Results». sports-reference.com. Arxivat de l'original el 4 de novembre 2012. [Consulta: 26 novembre 2017].
* ↑ «Women Volleyball II World Championship 1956 Paris (FRA) 30.08-12.09 Winner Soviet Union». [Consulta: 26 novembre 2017].
* ↑ «Women Volleyball III World Championship 1960 Rio de Janeiro (BRA) 28.10-15.11 Winner Soviet Union». [Consulta: 26 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 26 novembre 2017].
* ↑ European Volleyball Championship Results: Since 1948
# Nico Tortorella

Nico Tortorella (Wilmette, 30 de juliol de 1988) és un actor i model estatunidenc.

## Biografia

D'ascendència italiana, va néixer en la ciutat de Wilmette (Illinois) i es va formar en l'institut New Trier High School. Té un germà anomenat Rocco, que és cineasta i fotògraf.
Va fer el paper del supermodel Cole Shepherd en un curtmetratge dramàtic de la cadena The CW titulat La Beautiful Life. Va participar als tres primers episodis del drama de l'ABC Family Make It or Break It interpretant el personatge de Razor, i va reprendre el paper el gener del 2010. També va fer de Tobias en la pel·lícula del 2010 Twelve, dirigida per Joel Schumacher. El juny del 2010, va actuar com a Trevor en la pel·lícula de terror Scream 4, que va ser estrenada el 15 d'abril del 2011. Van arribar a convidar-lo a prendre part de la pel·lícula independent The Lowenfish Party, però va ser cancel·lada. El 2013, va participar en la primera temporada de la sèrie The Following com a Jacob Wells. El 2014, va començar a filmar la sèrie Eye Candy, de la MTV, però Casey Jon Deidrick el va substituir. Actualment, surt a la sèrie Younger al canal TELE Land, que va estrenar el dia 24 de febrer del 2015, on interpreta Josh.

## Vida personal

En una entrevista al New York Post, el juny del 2016, Tortorella es va declarar gènere-fluid, i recentment Nico va començar a utilitzar pronoms neutres(ellis). Més tard es va identificar com bisexual a una entrevista a Vulture el 30 d'octubre del 2016. El 2024, va fer públic que tornava a utilitzar el pronom masculí he i que se sentia «més home que mai».
Actualment, Nico està en una relació poliamorosa. Casat des del 2018 amb Bethany C. Meyers, amb qui es relaciona des del 2007, ell també té un nuvi amb qui està prop de 20 anys.

## Referències

* 1 2 Ghosh, Korbi. «"Make It or Break It's" Chelsea Hobbs and Nico Tortorella on Razor's return». Zap2it. Tribune Media Services, 30 dezembro 2009. [Consulta: 11 gener 2010].
* ↑ «Nico Tortorella More Meat for the Beast in Scream 4». Arxivat de l'original el 2010-06-18. [Consulta: 23 octubre 2022].
* ↑ Vena, Jocelyn. «'Scream 4' Stars Rory Culkin, Nico Tortorella On Working With Original 'Scream' Cast». MTV News. Arxivat de l'original el 2021-06-16. [Consulta: 23 juliol 2021].
* ↑ Another Young Teen to Solve the Riddle of 'Scream IV'
* ↑ Tabberer, Jamie. «Nico Tortorella changes pronouns to he/him: 'I feel like a man more than I ever have'» (en anglès britànic). Attitude, 23-10-2024. [Consulta: 23 octubre 2024].
* ↑ Miller, Victor. «Nico Tortorella: "Não há nada mais masculino que ser passivo"». GAY BLOG BR @gayblogbr, 09-10-2020. [Consulta: 18 juny 2021].
# Gisela Voß

Gisela Voß (Vehlow, 23 de juliol de 1917 - Langen, 30 d'octubre de 2005) va ser una atleta alemanya, especialista en salt de llargada, que va competir durant les dècades de 1930 i 1940.
En el seu palmarès destaca una medalla de bronze al Campionat d'Europa d'atletisme de 1938 en el salt de llargada, així com un campionat nacional.

## Millors marques

* Salt de llargada. 5,88 metres (1938)

## Referències

* ↑ Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 Volums. Darmstadt 2005 publicat a Deutsche Leichtathletik Promotion- und Projektgesellschaft
* ↑ Gisela Jahn (neé Voss) a trackfield.brinkster.net
# Albert Oldman

Albert Leonard Oldman (Mile End, Londres, 18 de novembre de 1883 – Upminster, Londres, 15 de gener de 1961) va ser un boxejador anglès que va competir a principis del segle xx.
El 1908 va prendre part en els Jocs Olímpics de Londres, on guanyà la medalla d'or de la categoria del pes pesant del programa de boxa, en guanyar per Ko la final contra Sydney Evans.
Va treballar de policia a la Royal Horse Guards i a la Policia de la ciutat de Londres. El 1910 emigrà per unir-se al cos de policia de Ceilan.

## Referències

* 1 2 «Albert Oldman Olympic Results». sports-reference.com. Arxivat de l'original el 4 de novembre 2012. [Consulta: 6 novembre 2015].
# Sobekhotep V

Sobekhotep V fou un faraó de la dinastia XIII que va governar a Tebes. Era, probablement, fill de Sobekhotep IV i va governar uns cinc anys, una mica abans del 1700 aC. El seu nom de regnat fou Kahotepre ('Ra té aparença de pau').
S'ha trobat una estela a Tebes, al temple de Karnak.